cyanic-selkie/wikianc huggingface dataset:
শেল্টন বেঞ্জামিন
বেঞ্জামিন তার পেশাদারি কুস্তি জীবন শুরু করে ডাব্লিউডাব্লিউই এর উন্নয়ন ক্ষেত্র ওহায়ো ভেলি রেসলিং (ওভিডাব্লিউ) এ, যেখানে তিনি ওভিডাব্লিউ চ্যাম্পিয়নশিপ জেতেন চারবার, তিনবার ব্রক লেসনার এর সাথে এবং একবার রোডনি ম্যাক এর সাথে। তারপর ডাব্লিউডাব্লিউই তাকে ২০০২ সালে মেইন রোস্টার এ জায়গা দেয়। যেখানে তিনি কার্ট এঙ্গেল এবং চার্লি হায়াস এর সাথে টম এঙ্গেল এর অংশ হিসেবে কাজ করা শুরু করেন। ডাব্লিউডাব্লিউই এ থাকাকালীন সময়ে তিনি তিনবার ডাব্লিউডাব্লিউই ইন্টারকন্টিনেন্টাল চ্যাম্পিয়নশিপ জিতেন, একবার  ডাব্লিউডাব্লিউই ইউনাইটেড স্ট্যাটেস চ্যাম্পিয়নশিপ জিতেন এবং দুইবার ডাব্লিউডাব্লিউই র ট্যাগ টিম চ্যাম্পিয়নশিপ জিতেন হায়াস এর সাথে। তিনি ওয়ার্ল্ড রেসলিং কাউন্সিল (ডাব্লিউডাব্লিউসি) তে থাকালীন সময়ে, একবার ডাব্লিউডাব্লিউসি ইউনিভার্সাল হেভিওয়েট চ্যাম্পিয়নশিপ জিতেন।
এমেচার রেসলিং
বেঞ্জামিন অরেঞ্জবার্গ, সাউদ ক্যারেলিনা নামক জায়গায় জন্মগ্রহণ করেন। সে কুস্তি শেখা শুরু করে অরেঞ্জবার্গ-উইল্কিনসন উচ্চ বিদ্যালয়ে। বেঞ্জামিন ১২২–১০ সর্বমোট জিৎ-হার এর রেকর্ড গড়েন তার উচ্চ বিদ্যালয় জীবনে এবং দুইবার সাউদ ক্যারেলিনা হাই স্কুল হেভিওয়েট রেসলিং চ্যাম্পিয়ন হোন (১৯৯৩-১৯৯৪) এ। বেঞ্জামিন এরপর বেসাবেন কমিউনিটি কলেজ সুসানভিল্লে, ক্যালিফোর্নিয়ায় ভর্তি হোন এবং ন্যাশনাল জুনিয়র কলেজ এথলেটিক এসোসিয়েশন (এনজেসিএএ) ট্র‍্যাক এন্ড ফিল্ড ১০০ মিটার চ্যাম্পিয়ন হোন এবং কলেজিয়েট রেসলিং চ্যাম্পিয়ন হোন।  এরপর তাকে মিনেসোটা বিশ্ববিদ্যালয় বদলি করা হয়, রেসলিং স্কলারশিপ দিয়ে। সেখানে তার জুনিয়র এবং সিনিয়র মিলিয়ে  ৩৬–৬ সর্বমোট জিৎ-হার এর রেকর্ড রয়েছে। স্নাতক এর পরে, তিনি উন্নয়ন ক্ষেত্র ওহায়ো ভেলি রেসলিং (ওভিডাব্লিউ) এ যোগ দেন যেখানে তার ট্যাগ টিম পার্টনার হয় ব্রক লেসনার.
রক গার্ডেন, দার্জিলিং
thumb|200px|right|উচ্চতর সিঁড়ির ধাপ থেকে রক গার্ডেন। রক গার্ডেন (বারবতে রক গার্ডেন হিসেবেও পরিচিত) ভারতের পশ্চিমবঙ্গ রাজ্যের দার্জিলিংয়ে অবস্থিত পর্যটন আকর্ষণ। ১৯৮০-এর দিকে রাজনৈতিক গোলযোগের কারণে পর্যটন বাধাগ্রস্ত হলে পরবর্তীতে রক গার্ডেন প্রতিষ্ঠিত হয়। লয়েডস বোটানিক্যাল গার্ডেনে অবস্থিত স্যার জন অ্যান্ডারসন রক গার্ডেন নামক অপর একটি উদ্যানও দার্জিলিংয়ে অবস্থিত।
প্রেক্ষাপট
১৮৩৫ খ্রিস্টাব্দে ব্রিটিশরা সিকিমের রাজা হতে দার্জিলিং অধিগ্রহণ করে এবং এ অঞ্চলের উন্নয়ন করে। এই অঞ্চলে তারাই চা বাগান প্রতিষ্ঠা করে। নগরের পত্তন হয়, হোটেল নির্মিত হয় এবং দ্রুত এ অঞ্চলের জনসংখ্যা বেড়ে যায়। ১৮৩৯ খ্রিস্টাব্দে ১০০ থেকে ১৮৪৯ খ্রিস্টাব্দে এই সংখ্যা ১০,০০০ এ উন্নীত হয়। ২,১৩৪ মিটার (৭,০০০ ফুট) উচ্চতার পাহাড়ি অঞ্চল জুড়ে গড়ে ওঠা এ নগর গুরুত্বপূর্ণ পর্যটন কেন্দ্রে পরিণত হয়।
১৯৮০-এর দিকে গোর্খা ন্যাশানাল লিবারেশন ফ্রন্ট (জিএনএলএ) কর্তৃক পরিচালিত আন্দোলন ব্যাপকতর রূপ ধারণ করে দার্জিলিংয়ে। পর্যটকদের আগমন বেশ হ্রাস পায়, গণ্ডগোল চলমান থাকে। ১৯৮৮ খ্রিস্টাব্দে দার্জিলিং গোর্খা পার্বত্য পরিষদ (ডিজিএএইচসি) প্রতিষ্ঠার পর থেকে অঞ্চলে শান্তি ফিরে আসে। ডিজিএএইচসি পর্যটকদের ফিরিয়ে আনার জন্য চেষ্টা শুরু করে। ডিজিএএইচসির প্রধান সচিব ডি.টি. তামলং ফ্রন্টলাইন ম্যাগাজিনকে বলেন, "আমরা শুধুমাত্র দার্জিলিং শহরকেই নয়, বরং আশেপাশের অঞ্চলেও পর্যটন কেন্দ্র হিসেবে গুরুত্ব দেওয়ার কথা ভাবছি।" thumb|230px|right|রক গার্ডেনে জলপ্রপাত।
রক গার্ডেন
দার্জিলিং থেকে প্রায় দূরে উদ্যানটি অবস্থিত। ঘুম স্টেশনের পূর্বে ডানদিকে মোড় নিয়ে রক গার্ডেন যাওয়া যায়। এই পথ নানাবিধ তীক্ষ্ণ মোড় নিয়ে রক গার্ডেনে পৌঁছায়।
গোর্খা পার্বত্য কাউন্সিল পর্যটন বিভাগ রক গার্ডেন প্রতিষ্ঠা করে, এবং জিএনএলএফ সুপ্রিমো সুভাষ ঘিসিং এর উদ্বোধন করেন। রক গার্ডেনের বৈশিষ্ট্য হিসেবে আখ্যায়িত করা হয় "পথের পার্শ্ববর্তী সৌন্দর্যস্থল যা কীনা বেশ খানিকটা কংক্রিট দিয়ে নির্মিত।" উদ্যানে ফুলবাগানের পাশাপাশি বিভিন্ন উচ্চতায় পাহাড়ের গা ঘেঁষে বসার স্থান তৈরি হয়েছে। এখানে একটি ছোট হ্রদও রয়েছে। পর্যটক বৃদ্ধির সাথে সাথে এখানে চায়ের দোকানও গড়ে উঠেছে।
গঙ্গা মায়া পার্ক
thumb|220px|right|গঙ্গা মায়া পার্কে পর্যটকগণ [[গোর্খা লোকনৃত্য উপভোগ করছে।]] রক গার্ডেন থেকে আরো নিচে গঙ্গা মায়া পার্ক অবস্থিত। এর নামকরণ করা হয় জিএনএলএফ প্রতিবাদে পুলিশের গুলিতে নিহত ব্যক্তির নামে। এখানে নৌকা চালানো সহ নানাবিধ সুযোগ রয়েছে। গোর্খা লোকনৃত্যের আয়োজন করা হয় পর্যটকদের জন্য।
যাতায়াত
নিরাপত্তার জন্য পাহাড়ি অঞ্চলে রাস্তা ভালো থাকাটা প্রয়োজনীয়। রাস্তার বেহাল দশার কারণে প্রায়শই এখানে পরিবহন সংস্থাগুলো প্রতিবাদ করে থাকে। বিটুমিনের অভাবে এখানে প্রায়শই রাস্তা সংস্কার বিঘ্নিত হয়।
বরুসিয়া মনশেনগ্লাডবাখ
বরুসিয়া ভেরাইন ফুর লাইবেসুবুঙ্গেন ১৯০০ ইভি মনশেনগ্লাডবাখ (সাধারণত বরুসিয়া মনশেনগ্লাডবাখ, মনশেনগ্লাডবাখ অথবা বরুসিয়া নামে পরিচিত) হচ্ছে মনশেনগ্লাডবাখ ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯০০ সালের ১লা আগস্ট তারিখে প্রতিষ্ঠিত হয়েছে। বরুসিয়া মনশেনগ্লাডবাখ তাদের সকল হোম ম্যাচ মনশেনগ্লাডবাখের বরুসিয়া-পার্কে খেলে থাকে; যার ধারণক্ষমতা হচ্ছে ৫৪,০২২। বর্তমানে এই ক্লাবের ম্যানেজারের দায়িত্ব পালন করছেন মার্কো রোজ এবং সভাপতির দায়িত্ব পালন করছেন রলফ কনিগস। জার্মান আক্রমণভাগের খেলোয়াড় লার্স স্টিন্ডল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, বরুসিয়া মনশেনগ্লাডবাখ এপর্যন্ত ১০টি শিরোপা জয়লাভ করেছে; যার মধ্যে ৫টি বুন্দেসলিগা, ১টি ২. বুন্দেসলিগা, ৩টি ডিএফবি-পোকাল এবং ১টি ডিএফবি-সুপারকাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যেগুলো হচ্ছে ১৯৭৪–৭৫ উয়েফা কাপ এবং ১৯৭৮–৭৯ উয়েফা কাপ।
ঘরোয়া
বুন্দেসলিগা:
২. বুন্দেসলিগা:
ডিএফবি-পোকাল:
জার্মান সুপারকাপ:
ইউরোপীয়
ইউরোপীয় কাপ:
উয়েফা কাপ:
আন্তর্জাতিক
আন্তঃমহাদেশীয় কাপ:
দারা সফ জেলা
দারাহ সফ উত্তর আফগানিস্তানের সামানগান প্রদেশের একটি জেলা ছিল। ২০০৫ অবধি, জেলাটি বিলুপ্ত হয়ে গিয়েছিল এবং এটি এখন ২ টি নতুন জেলায় বিভক্ত, সাবেক বৃহত্তর দারা সোফ জেলা:
অজিত আগরকর
অজিত বালচন্দ্র আগরকর (, अजीत आगरकर; জন্ম: ৪ ডিসেম্বর, ১৯৭৭) মহারাষ্ট্রের বোম্বে এলাকায় জন্মগ্রহণকারী ভারতের সাবেক আন্তর্জাতিক ক্রিকেটার। ভারত জাতীয় ক্রিকেট দলের হয়ে তিনি প্রায় দুই শতাধিক আন্তর্জাতিক খেলায় অংশ নিয়েছেন।
খেলোয়াড়ী জীবন
১৯৯৯ সালে অস্ট্রেলিয়ার বিরুদ্ধে অনুষ্ঠিত টেস্ট সিরিজে বেশ ভাল ক্রীড়াশৈলী প্রদর্শন করেন। এ ধারা অব্যাহত রাখেন ২০০৩ সালের সিরিজেও। অ্যাডিলেড ওভালে তার নিজস্ব সেরা ৬/৪১ করলে ২০ বছরেরও অধিক সময়ের মধ্যে ভারত অস্ট্রেলিয়ার বিপক্ষে প্রথম টেস্ট জয় করে।
টেস্টের তুলনায় একদিনের আন্তর্জাতিকেই অধিকতর সফল ছিলেন। তিনি নিয়মিতভাবে খেলায় উইকেট সংগ্রহ করতেন। কিন্তু ওভার প্রতি রান দেয়া বেশি ছিল তার। ২০০৬ সালে ওয়েস্ট ইন্ডিজ সফরে একদিনের সিরিজে ভারতের সেরা বোলার ছিলেন। ভারতের পক্ষে দ্রুতগতিতে অর্ধ-শতক করে রেকর্ড গড়েন যা অদ্যাবধি অক্ষত রয়েছে। ২০০০ সালে রাজকূটে জিম্বাবুয়ের বিপক্ষে মাত্র ২৫ বলে ৬৭ রান করে অপরাজিত ছিলেন আগরকর।
১৯৯৮ সালে টেস্ট ও একদিনের আন্তর্জাতিকে অভিষেক ঘটে তার। ১ এপ্রিল, ১৯৯৮ তারিখে কোচিতে অনুষ্ঠিত একদিনের আন্তর্জাতিকের অভিষেক খেলায় তিনি অ্যাডাম গিলক্রিস্টের উইকেট লাভ করেছিলেন। এরপর কোকাকোলা চ্যাম্পিয়ন্স ট্রফিতে শ্রীলঙ্কার বিপক্ষে গুরুত্বপূর্ণ তিন উইকেট দখল করলে শ্রীলঙ্কা ৯৮ রানে গুটিয়ে যায়। ঐ খেলায় তিনি ম্যান অব দ্য ম্যাচের পুরস্কার লাভ করেন।
একসময় ভারতের কোচ জন রাইট একদিনের আন্তর্জাতিকে দলের রানের হার বৃদ্ধির লক্ষ্যে তাকে সম্মুখসারিতে নামাতেন। ২০০০ সালে জিম্বাবুয়ের বিপক্ষে ২১ বলে ৫০ রান করেন দ্রুতলয়ে। পাশাপাশি খেলায় তিন উইকেটও পেয়েছিলেন। ২০০২ সালে জামশেদপুরের ওয়েস্ট ইন্ডিজের বিপক্ষে ৩নম্বরে ব্যাটিংয়ে নেমে ৯৫ রান করেছিলেন। একই বছর ২০০২ সালে স্বল্প কয়েকজন খেলোয়াড়ের একজন হিসেবে লর্ডসে ইংল্যান্ডের বিপক্ষে সেঞ্চুরি করেছেন। ইংল্যান্ড সফরে ৮ নম্বরে ব্যাটিংয়ে নেমে তিনি অপরাজিত ১০৯ রান করেছিলেন। কিন্তু খেলায় ভারত দল পরাজিত হয়েছিল।
২০০৬ সালে টুয়েন্টি২০ আন্তর্জাতিক দলে অভিষিক্ত হন। একদিনের আন্তর্জাতিকে ভারতের তৃতীয় সর্বোচ্চ ২৮৮ উইকেট সংগ্রহকারী তিনি। তার পূর্বে রয়েছেন - জাভাগাল শ্রীনাথ (৩১৫) ও অনিল কুম্বলে (৩৩৭)। ১৯৯৯ সালে ক্রিকেট বিশ্বকাপে ভারতের প্রতিনিধিত্ব করেন। ২০০৩ সালের ক্রিকেট বিশ্বকাপে চূড়ান্ত খেলায় অংশগ্রহণ করলেও ঐ প্রতিযোগিতায় তিনি কাঙ্ক্ষিত লক্ষ্যে পৌঁছতে পারেননি। এছাড়াও, ২০০৭ সালের ক্রিকেট বিশ্বকাপ ও আইসিসি বিশ্ব টুয়েন্টি২০ প্রতিযোগিতায় ভারত দলের সদস্য ছিলেন।
ঘরোয়া ক্রিকেট
২০০৯-১০ রঞ্জি ট্রফির চূড়ান্ত খেলায় কর্ণাটকের বিপক্ষে দ্বিতীয় ইনিংসে ৫ উইকেট দখল করেন। এরফলে মুম্বই স্বল্প ব্যবধানে জয়ী হয়েছিল। ইন্ডিয়ান প্রিমিয়ার লীগে কলকাতা নাইট রাইডার্সের পক্ষে তিন মৌসুম অংশ নেন। চতুর্থ মৌসুমে দিল্লি ডেয়ারডেভিলসের সাথে ২১০,০০০ মার্কিন ডলারের বিনিময়ে চুক্তিবদ্ধ হন। ফেব্রুয়ারি, ২০১২ সালে ঘোষণা করা হয় যে, আগরকর ২০১২ সালের বিজয় হাজারে ট্রফিতে মুম্বই দলের অধিনায়কত্ব করবেন। এছাড়াও, ২০১৩ সালের রঞ্জি ট্রফি জয়ী মুম্বই দলের অধিনায়ক ছিলেন।
২০১৩-১৪ মৌসুমের রঞ্জী মৌসুম শুরুর অল্প কয়েকদিন পূর্বে ১৬ অক্টোবর, ২০১৩ তারিখে তিনি সকল স্তরের ক্রিকেট থেকে তার অবসরের কথা ঘোষণা করেন।
কীর্তিগাঁথা
দ্রুততম সময়ে ৫০ উইকেট দখল করে ডেনিস লিলি’র বিশ্বরেকর্ড ভঙ্গ করেন। সেজন্য তাকে মাত্র ২৩ খেলায় অংশ নিতে হয়েছিল। এ রেকর্ডটি ১৯৯৮ থেকে ২০০৯ সাল পর্যন্ত অক্ষত থাকলেও অজন্তা মেন্ডিস ১৯ খেলায় তা নিজের করে নেন। ১৬ অক্টোবর, ২০১৩ তারিখে রঞ্জি মৌসুম শুরুর পূর্বে সকল স্তরের ক্রিকেট থেকে অবসরের ঘোষণা দেন।
জহর গাঙ্গুলি
জহর গাঙ্গুলি (অক্টোবর ১৯০৪ - ১৯৬৯) একজন বাঙালি চলচ্চিত্র অভিনেতা এবং নাট্যব্যক্তিত্ব ছিলেন। তিনি বান্দি চলচ্চিত্রে অভিনয়ের জন্য ১৯৪৩ সালে ৬ষ্ঠ বার্ষিক বেঙ্গল ফিল্ম জার্নালিস্টস অ্যাসোসিয়েশন অ্যাওয়ার্ডসে সেরা অভিনেতার পুরস্কার পেয়েছিলেন।
কর্মজীবন
গাঙ্গুলি ব্রিটিশ ভারতের অবিভক্ত চব্বিশ পরগনা জেলায় জন্মগ্রহণ করেছিলেন। তিনি ৪০ এবং ৫০ এর দশকে বাংলা ও হিন্দী ছবিতে নাটকীয় নেতৃত্বের কমেডি অংশগুলিতে সহকারী অভিনেতা হিসাবে কাজ করেছিলেন। প্রেমাঙ্কুর আতর্থী পরিচালিত দেনা পাওনাতে তিনি অভিনয় করেছেন। গাঙ্গুলি সত্যজিৎ রায়ের  পরশ পাথর ও চিড়িয়াখানায়  অভিনয় করেছিলেন ।  ১৯৬০ সাল পর্যন্ত মঞ্চ অভিনেতা হিসাবেও অভিনয় করেছিলেন।
জাতীয় ফুটবল দলের ডাকনামের তালিকা
এটা হলো জাতীয় ফুটবল দলের ডাকনামের তালিকা।
গাজী আবদুল ওয়াহিদ
গাজী আবদুল ওয়াহিদ বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
পুরস্কার ও সম্মাননা
১৯৭৩ সালে সরকার তাকে বীর প্রতীক সম্মাননা প্রদান করেন।
হলতা গুলিশাখালী ইউনিয়ন
হলতা গুলিশাখালী বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।
আয়তন
হলতা গুলিশাখালী ইউনিয়নের আয়তন ৭,৬৯২ একর।
প্রশাসনিক কাঠামো
হলতা গুলিশাখালী ইউনিয়ন মঠবাড়িয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী হলতা গুলিশাখালী ইউনিয়নের মোট জনসংখ্যা ২১,০৯৬ জন। এর মধ্যে পুরুষ ১০,৫২১ জন এবং মহিলা ১০,৫৭৫ জন। মোট পরিবার ৪,৭৬০টি।
শিক্ষা
২০১১ সালের আদমশুমারি অনুযায়ী হলতা গুলিশাখালী ইউনিয়নের সাক্ষরতার হার ৬১.৫%।
গোপাল চৌকি
গোপাল চৌকি বড় শিব মন্দিরের পেছনে অবস্থিত প্রাচীন এক দিঘি। বড় শিব মন্দির (Siva Temple) পুঠিয়া রাজবাড়ির ছয়টি মন্দিরের একটি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
রাজশাহী শহর থেকে ২৩ কিলোমিটার দূরে অবস্থিত বিখ্যাত পুঠিয়া রাজবাড়ি কাছে অবস্থিত বড় শিব মন্দির। মন্দিরটির ডানপাশে পেছনে সুবিশাল দিঘি গোপাল চৌকির অবস্থান।
নিমতলী কুঠি
থাম্ব|[[নিমতলী দেউড়ী, প্রাসাদের পশ্চিম দিকের তোরণ]] নিমতলী কুঠি বা নিমতলী প্রাসাদ ছিল বাংলাদেশের রাজধানী ঢাকা শহরের নিমতলি এলাকায় অবস্থিত একটি মুঘল আমলের প্রাসাদ। ঢাকার নায়েবে নাজিম জেসারত খানের জন্য নিমতলিতে এই প্রাসাদটি নির্মাণ করা হয়। পরবর্তীতে অন্যান্য নায়েবে নাজিমরাও এই প্রাসাদকে বাসভবন হিসাবে ব্যবহার করেছেন। নবাব গাজীউদ্দিনের মৃত্যুর পরে এটি ইস্ট ইন্ডিয়া কোম্পানি অধিগ্রহণ করে এবং এলাকার ভবনগুলো নিলামে বিক্রি করে দেয়। ক্রেতারা ভবনগুলির অধিকাংশই ভেঙে ফেলে। অবশিষ্ট অংশ পরবর্তীকালে ব্রিটিশ সরকার পুনরায় অধিগ্রহণ করে নেয়।
বর্তমান অবস্থা
বর্তমানে নিমতলি কুঠির কেবলমাত্র পশ্চিম ফটকটি টিকে রয়েছে, যা নিমতলী দেউড়ি হিসেবে পরিচিত। এশিয়াটিক সোসাইটি অব বাংলাদেশের ভবনের প্রাঙ্গনে এটি অবস্থিত। দেউরি ভবনটি সংস্কার করে এখানে স্থাপন করা হয়েছে এশিয়াটিক সোসাইটি ঐতিহ্য জাদুঘর।
পাল্লা চাচর
আকার
পাল্লা চাচর এর প্রসারিত অবস্থায় ডানার আকার ৩০-৩৪ মিলিমিটার দৈর্ঘের হয়।
বিস্তার
উত্তর পূর্ব ভারত (সিকিম থেকে অরুণাচল প্রদেশ), নেপাল, ভুটান, মায়ানমার। হিমালয় এর ৩০০ থেকে ১২০০ মিটার উচ্চতা পর্যন্ত এদের বিচরণ নথিভুক্ত হয়েছে। মে, আগস্ট এবং সেপ্টেম্বর মাসে সাধারণত এদের দেখা মেলে।
বর্ণনা
ডানার মূল বর্ণ গাঢ় বাদামী।
সামনের ডানার উপরিতলে ৬ থেকে ৮ টি সাদা প্রায় স্বচ্ছ এপিকাল ছোপ কোস্টাল প্রান্তরেখার তলা থেকে শুরু হয়ে টার্মেন বরাবর সারিবদ্ধভাবে নেমে গিয়েছে। সাব এপিকাল ৩টি সারিবদ্ধ ইষদ হলদে ছোপ কোস্টার সামান্য নিচে অবস্থান করে এবং একটি ছোট বন্ধনীর সৃষ্টি করেছে। ২নং এবং ৩নং ইন্টারস্পেসে দুটি ফ্যাকাসে হলুদ ডিসকাল ছোপ বিদ্যমান।
পিছনের ডানার উপরিতলে ডিসকাল অংশের মধ্যভাগ হালকা বাদামী রঙের ছাওয়া।
পিছনের ডানার নিম্নতল ঘন চকোলেট বাদামী বর্নের এবং অ্যাপেক্স অথবা শীর্ষভাগ থেকে ডারসামের গোড়ার দিক পর্যন্ত আড়াআড়ি ভাবে বিস্তৃত চওড়া, সুস্পষ্ট হলুদ ডিসকাল বন্ধনীটি বিশেষভাবে লক্ষনীয়। একটি বড় সাবটার্নাল কালচে বাদামী ছোপ এবং একসারি সাবমার্জিনাল কালচে বাদামী ছোপ বর্তমান। ৭নং ইন্টারস্পেসের গোড়ার দিকে একটি লম্বা এবং বক্র সাদা দাগ (স্ট্রেক) চোখে পড়ে।
সামনের ডানার নিম্নতল এ একটি সাব-এপিকাল কমলা হলুদ বন্ধনী দেখা যায় যা কোস্টাল প্রান্তরেখার সামান্য নীচ থেকে শুরু হয়ে টার্মেন বরাবর নিচের দিকে নেমে গিয়েছে। ডিসকাল অংশে উপরের দিকে কোস্টার সামান্য নিচে কয়েকটি সংগবন্ধ ছোপ এর দেখা মেলে।
শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।
আচরণ
হিমালয়ের পাদদেশবর্তী জঙ্গলে উন্মুক্ত ঝর্ণা অথবা ছোট নদীর ধারে এদের বিশেষ পছন্দের বাসভূমি। এই প্রজাতি দ্রুতবেগে ওড়ে। পুরুষ নমুনাকে মূলতঃ ভিজে মাটিতে, পাখীর বিষ্ঠা এবং প্রানীদের দেহাবশেষ এর উপর অবস্থান করতে দেখা যায়।
খাজা আহমেদ
খাজা আহমেদ (১৯২০-১৯৭৬) বাংলাদেশ আওয়ামী লীগের রাজনীতিবিদ, সাংবাদিক, মুক্তিযুদ্ধের সংগঠক ও সাবেক সংসদ সদস্য।
জন্ম ও প্রাথমিক জীবন
খাজা আহমেদ ১৯২০ সালে ফেনীতে এক সম্ভ্রান্ত পরিবারে জন্মগ্রহণ করেন। তিনি ফেনী হাইস্কুলে(বর্তমানে ফেনী সরকারি পাইলট উচ্চ বিদ্যালয়) পড়ালেখা করেন।
রাজনৈতিক ও কর্মজীবন
খাজা আহমেদ ১৯৩০ সালে ভারতীয় জাতীয় কংগ্রেসের ঘোষিত ভারতের স্বাধীনতা আন্দোলনে যোগদান করেন। ১৯৪০ সালে তিনি মুসলিম লীগে যোগদান করে ফেনীর সাধারণ সম্পাদক নির্বাচিত হন। তিনি বৃটিশবিরোধী আন্দোলন, ভারতীয় মুসলমানদের স্বাধিকার আন্দোলন, পাকিস্তান আন্দোলন, ১৯৫২ সালের ভাষা আন্দোলন, ১৯৭১ সালের মুক্তিযুদ্ধসহ সকল আন্দোলনে সক্রিয় অংশগ্রহণ করেন। ১৯৪৬ সালে তার সম্পাদনায় ফেনী থেকে সাপ্তাহিক সংগ্রাম নামে পত্রিকাটি প্রকাশিত হয়। ১৯৪৬ সালে তিনি বারাহিপুর ইউনিয়ন কাউন্সিলের সদস্য নির্বাচিত হন। ১৯৫০ সালে প্রতিষ্ঠিত পূর্ব পাকিস্তান যুবলীগের তিনি প্রতিষ্ঠাতা ভাইস প্রেসিডেন্ট এবং ১৯৫২ সালে প্রতিষ্ঠিত পাকিস্তান গণতন্ত্রী দলের কার্যনির্বাহী পরিষদের সদস্য ছিলেন।
১৯৫৪ সালে যুক্তফ্রন্ট থেকে প্রাদেশিক পরিষদের সদস্য, ১৯৭০ সালে আওয়ামী লীগের মনোনয়নে এমএনএ নির্বাচিত হন তিনি। ১৯৭৩ সালে তিনি বাংলাদেশের প্রথম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন।
তিনি ১৯৬৩ সালে ফেনী মহকুমা আওয়ামী লীগের প্রথম সাধারণ সম্পাদক ও ১৯৬৪-১৯৭৩ সাল পর্যন্ত ফেনী মহকুমা আওয়ামী লীগের সভাপতি ছিলেন। তিনি ছিলেন জেলা গভর্নর।
মুক্তিযুদ্ধের সংগঠক
১৯৭১-এর ২৬ মার্চ তার নেতৃত্বে গঠিত মুক্তিযোদ্ধাদের দ্বারা ফেনীতে অবস্থানরত ১৪০০ পাঞ্জাব রেজিমেন্টের বিরুদ্ধে সর্বপ্রথম প্রত্যক্ষ মুক্তিযুদ্ধ ফেনীতে শুরু হয়। ওই তারিখেই তিনি ত্রিপুরা রাজ্যের তৎকালীন মুখ্যমন্ত্রী সচিন্দ্র লাল সিংয়ের সঙ্গে মুক্তিকামী বাঙালিদের পক্ষে যোগাযোগ স্থাপন করেন। তার সুযোগ্য নেতৃত্বে ফেনী এলাকা সর্বপ্রথম ৬ ডিসেম্বর ১৯৭১ মুক্ত হয়। মরহুম খাজা আহমদ ভারত সরকার এবং প্রবাসী বাংলাদেশ সরকারের সাহায্য ব্যতিরেকে ৪টি রিক্রুটিং মরহুম খাজা আহমদ পূর্বাঞ্চল মুক্তিফ্রন্টের সদস্য, আঞ্চলিক মুক্তিফ্রন্টের অর্থ কমিটির চেয়ারম্যান, মুক্তাঞ্চলের পরিচালক ছিলেন।
মৃত্যু
খাজা আহমেদ ২৯ মে ১৯৭৬ সালে ঢাকা মেডিকেল কলেজ হাসপাতালে মৃত্যুবরণ করেন।
ইসরায়েল–বাংলাদেশ সম্পর্ক
বাংলাদেশ এবং ইসরায়েলের মাঝে কোন ধরনের কূটনৈতিক এবং বাণিজ্যিক সম্পর্ক নেই। যদিও তৃতীয় পক্ষের মাধ্যমে সম্পর্ক রয়েছে।
কূটনীতি
২০২১ এর মে মাসে “আন্তর্জাতিক মান রক্ষার্থে” বাংলাদেশের ই-পাসপোর্ট থেকে “ইসরায়েল ব্যতীত” শব্দগুচ্ছ অপসারণ করা হয়। যদিও এমআরপিতে (মেশিন পাঠযোগ্য পাসপোর্ট) পূর্বের মতোই শব্দবন্ধটি বহাল রাখা হয়। পাসপোর্ট থেকে এই শব্দগুচ্ছ অপসারণ করা হলেও বাংলাদেশি পাসপোর্ট নিয়ে ইসরায়েলে ভ্রমণের নিষেধাজ্ঞা সরিয়ে নেয়নি বাংলাদেশ।
বাণিজ্য
বাংলাদেশ পৃথিবীর একমাত্র রাষ্ট্র যেটি ইসরায়েলের সাথে সকল প্রকার প্রত্যক্ষ ও পরোক্ষ বাণিজ্যের উপর নিষেধাজ্ঞা জারি করেছে, যদিও উভয়ই বিশ্ব বাণিজ্য সংস্থার সদস্য রাষ্ট্র
আল জাজিরার প্রতিবেদন
২০২১ সালের ফেব্রুয়ারিতে আন্তর্জাতিক গণমাধ্যম আল জাজিরা "ওরা প্রধানমন্ত্রীর লোক" শিরোনামে তাদের একটি তদন্ত প্রতিবেদন প্রকাশ করে। এই প্রতিবেদনে অভিযোগ করা হয়েছে যে বাংলাদেশের সামরিক গোয়েন্দা বিভাগ গোপনে ইসরায়েলের তৈরি মোবাইল ফোন নজরদারি এবং ম্যানিপুলেশন সরঞ্জাম কিনেছিল যা ব্যবহার করে একই সাথে কয়েকশ লোকের উপর নজরদারি করা যেতে পারে। প্রতিবেদনে আরও দাবি করা হয়েছে যে হাঙ্গেরির একটি গুদামঘরে ইসরায়েলি প্রযুক্তি বিশেষজ্ঞরা কিছু বাংলাদেশি সামরিক কর্মকর্তাকে প্রশিক্ষণ দিয়েছিল। বাংলাদেশ সেনাবাহিনী এক বিবৃতিতে এসব অভিযোগ অস্বীকার করেছে।
বাংলাদেশের স্বাধীনতা যুদ্ধ
বাংলাদেশের স্বাধীনতা যুদ্ধের পরবর্তি সময়ে যেসব রাষ্ট্র বাংলাদেশকে সর্বপ্রথম স্বীকৃতি দেয়, ইসরায়েল তাদের মধ্যে অন্যতম। আরব দেশসমূহ স্বীকৃতি দেয়ার আগেই ইসরায়েল বাংলাদেশকে স্বীকৃতি প্রদান করে। ইসরায়েল সরকার এবং ইসরায়েলী নাগরিক সকলেই বাংলাদেশের স্বাধীনতা যুদ্ধে বাংলাদেশকে সমর্থন করেছিলো। স্বাধীনতা পরবর্তী সময়ে নতুন স্বাধীনতা লাভকারী বাংলাদেশকে ইসরায়েল আনুষ্ঠানিকভাবে স্বীকৃতি প্রধান করে, যা বাংলাদেশ সরকার নিরপেক্ষভাবে প্রত্যাখ্যান করে। বাংলাদেশ সরকারের পক্ষে তৎকালীন বাংলাদেশের পররাষ্ট্রমন্ত্রী খন্দকার মোশতাক আহমেদ একটি চিঠিতে বলেছিলেন যে এই স্বীকৃতি গ্রহণযোগ্য নয়।
২০০৬-এর লেবানন যুদ্ধ
২০০৬ সালের লেবানন যুদ্ধের পরপরই জাতিসংঘ শান্তিরক্ষী বাহিনীর সহায়তার জন্য বাংলাদেশ তার পদাতিক বাহিনীর ব্যাটালিয়ন প্রেরণের প্রস্তাব দিলে ইসরায়েল তা প্রত্যাখ্যান করেছিল কারন বাংলাদেশ ইসরায়েলকে স্বীকৃতি দেয়নি। যদিও ইসরায়েল বাংলাদেশের অংশগ্রহণ প্রত্যাখ্যান করেছিল, তবে বাংলাদেশ অন্যতম প্রথম দেশ ছিল যার সেনা দক্ষিণ লেবাননের তীরে পৌঁছেছিল। যেখানে পশ্চিমা দেশগুলি যেমন ফ্রান্স এবং অন্যান্য শীর্ষস্থানীয় অবদানকারীরা তাদের সেনা মোতায়েন বিলম্বিত করেছিল। ২০১৫ সালের মে অনুযায়ী, বাংলাদেশের ৩২৬জন শান্তিরক্ষী লেবাননে ইউএনআইএফআইএল-এ অংশগ্রহণ করছে।
ভলোস ফুটবল ক্লাব
ভলোস ফুটবল ক্লাব (Π.Α.Ε. Βόλος, Volos FC; এছাড়াও ভলোস এফসি অথবা ভলোস এনপিএস নামে পরিচিত) হচ্ছে ভলোস ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ২০১৭ সালের ২রা জুন তারিখে প্রতিষ্ঠিত হয়েছে। ভলোস এফসি তাদের সকল হোম ম্যাচ ভলোসের পান্থেসাইকো স্টেডিয়ামে খেলে থাকে; যার ধারণক্ষমতা হচ্ছে ২২,৭০০। বর্তমানে এই ক্লাবের ম্যানেজারের দায়িত্ব পালন করছেন স্তেফানোস সিরোফোতোস এবং সভাপতির দায়িত্ব পালন করছেন ইয়র্গিয়স স্পিরিদোপুলোস। গ্রিক রক্ষণভাগের খেলোয়াড় স্তের্গিয়স দিমোপুলোস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভলোস এফসি এপর্যন্ত ২টি শিরোপা জয়লাভ করেছে; যার মধ্যে ১টি ফুটবল লীগ এবং ১টি গামা এথনিকি শিরোপা রয়েছে।
বদরখালী ডিগ্রী কলেজ
অবস্থান ও আয়তন
কলেজটি চকরিয়া উপজেলার মহেশখালী - বদরখালী চ্যানেলের পূর্ব প্রান্তে একদম সাগরের কূল ঘেষে অবস্থিত। এর আয়তন ৫ একর।
ইতিহাস
১৯৯৩ সালে এই কলেজটি প্রতিষ্ঠিত হয়।
অবকাঠামো
২০১৮ সালে এই কলেজের নতুন একাডেমিক ভবনের উদ্বোধন করা হয়।
বেগুন ভাজা
থাম্ব|মধু সঙ্গে বেগুন ভাজা বেগুন ভাজা, বা ভাজা বেগুন, বিভিন্ন রান্নার পদে বৈশিষ্ট্যযুক্ত।
স্পেন
স্পেনীয় রন্ধনশৈলীতে, এই পদটি একটি ট্যাপা আকারে রূপ নেয়। কর্দোবা প্রদেশে এটি সাধারণত মধু দিয়ে তৈরি করা হয়।
তুরস্ক
থাম্ব| দই দিয়ে বেগুন ভাজা যেমন তুর্কি খাবারে পাওয়া যায়। বেগুন ভাজা (Patlıcan kızartma বা Patlıcan kızartması ) তুর্কি খাবারে পাওয়া যায়। গ্রীষ্মের মাসগুলিতে এটি এমন একটি সাধারণ খাবার যে এই মাসগুলিকে ভাজা বেগুন মাস বলা হত। উসমানীয় ইস্তাম্বুলে, যেখানে এই সাধারণ ভাজার ফলে প্রচুর অগ্নিকাণ্ড ঘটতো এবং পুরাতন কাঠের ঘরের প্রাচুর্যের কারণে পুরো মহল ধ্বংস হয়ে যাওয়ার ঘটনাও ঘটেছে। খাবারটি সাধারণত রসুন, দই বা টমেটো সস দিয়ে খাওয়া হয়। থাম্ব| Patlıcan kızartma বেগুন ভাজা ট্রেতে পরিবেশনের জন্য প্রস্তুত হচ্ছে
মধ্যপ্রাচ্য
আরব এবং ইসরায়েলি খাবারে, বেগুন ভাজা সাধারণত তাহিনির সাথে পরিবেশন করা হয়। ইসরায়েলে, এটি সাবিচ তৈরি করতে ব্যবহৃত হয়, যা একটি ভাজা বেগুন ও শক্ত-সিদ্ধ ডিমের একটি জনপ্রিয় স্যান্ডউইচ।
দক্ষিণ এশিয়া
থাম্ব| ভারতীয় মশলা দিয়ে বেগুন ভাজা ভারতে, বেগুন ভাজা কোঙ্কনি ভাষায় বেগুন ফোড়ি বা ভ্যাঙ্গ্যাছে কাপ নামেও পরিচিত। অগভীর-ভাজা বেগুনের টুকরো দিয়ে তৈরি, এই রেসিপিটি সাধারণত একটি কোঙ্কনি এবং মহারাষ্ট্রীয় খাবার, যা বাঙালি রন্ধনশৈলীর বেগুন ভাজার মতোই।
তথ্যসূত্র
<references group="" responsive="1">
২০২০–২১ কোপা দেল রেই
২০২০–২১ কোপা দেল রে রয়্যাল স্প্যানিশ ফুটবল ফেডারেশন কর্তৃক আয়োজিত স্পেনীয় ক্লাবগুলোর মধ্যকার ফুটবল প্রতিযোগিতা, কোপা দেল রে-এর ১১৯তম আসর।
২০২১ সালের ১৭ই এপ্রিল তারিখে, স্পেনের সেভিলের লা কার্তুহা স্টেডিয়ামে অনুষ্ঠিত ফাইনালে বার্সেলোনা ৪–০ গোলের ব্যবধানে অ্যাথলেটিক বিলবাওকে পরাজিত করে ৩১তম বারের মতো শিরোপা জয়লাভ করেছে। এই আসরের বিজয়ী দল, বার্সেলোনা ২০২১–২২ উয়েফা ইউরোপা লীগের গ্রুপ পর্বে খেলার জন্য উত্তীর্ণ হয়েছে, তবে যদি বার্সেলোনা তাদের ঘরোয়া লীগে ফলাফলের ভিত্তিতে ২০২১–২২ উয়েফা চ্যাম্পিয়নস লীগে উত্তীর্ণ হতে পারবে। এছাড়াও এই আসরের চ্যাম্পিয়ন ও রানার-আপ দল ২০২১–২২ স্পেনীয় সুপার কাপে অংশগ্রহণ করার জন্য উত্তীর্ণ হয়েছে।
২০২০ সালের ১১ই নভেম্বর হতে ২০২১ সালের ১৭ই এপ্রিল পর্যন্ত সমগ্র স্পেন জুড়ে এই প্রতিযোগিতা অনুষ্ঠিত হয়েছিল।
আলিপুরদুয়ার রেলওয়ে জংশন
জনসংখ্যার উপাত্ত
ভারতের ২০০১ সালের আদমশুমারি অনুসারে আলিপুরদুয়ার রেলওয়ে জাংশান এর জনসংখ্যা হল ১৫,৮৯৫ জন। এর মধ্যে পুরুষ ৫১% এবং নারী ৪৯%।
আলিপুরদুয়ার রেলওয়ে জাংশান শহরের সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে আলিপুরদুয়ার রেলওয়ে জাংশান এর সাক্ষরতার হার বেশি।
আলিপুরদুয়ার রেলওয়ে জাংশান এর জনসংখ্যার ৮% হল ৬ বছর বা তার কম বয়সী।
আজমপুর রেলওয়ে স্টেশন
আজমপুর রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার আখাউড়া উপজেলার আখাউড়া উত্তর ইউনিয়নে অবস্থিত।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে আজমপুর রেলওয়ে স্টেশন তৈরি করা হয়।
পরিষেবা
আজমপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
আবদুল্লাহ বিন সৌদ
আবদুল্লাহ বিন সৌদ (عبد الله بن سعود) (মৃত্যু ১৮১৮) প্রথম সৌদি রাষ্ট্রের শেষ শাসক। ১৮১৪ থেকে ১৮১৮ সাল পর্যন্ত তিনি শাসন করেছেন। ১৮১৮ সালে ক্ষমতাচ্যুত হওয়ার পর তাকে মৃত্যুদন্ড দেয়া হয়েছিল। পরবর্তীতে আল সৌদ বংশের আরেকটি শাখা তুর্কি বিন আবদুল্লাহ বিন মুহাম্মদ বিন সৌদের নেতৃত্বে দ্বিতীয় সৌদি রাষ্ট্র গঠন করে।
প্রথম সৌদি রাষ্ট্রের পতন
তিনি তার পিতা সৌদ বিন আবদুল আজিজের উত্তরসূরি হন। মক্কা ও মদিনা দখল করার কারণে সৌদের সাথে উসমানীয়দের যুদ্ধ শুরু হয়েছিল। এর ফলে আবদুল্লাহকেও উসমানীয়দের মুখোমুখি হতে হয়। মিশরের ওয়ালি মুহাম্মদ আলি পাশার পুত্র ইবরাহিম পাশার নেতৃত্বে উসমানীয়-মিশরীয় সেনারা মক্কা ও মদিনা পুনরুদ্ধার করে। এর ফলে সৌদিরা নজদের দিকে পিছু হটে।
ইবরাহিম পাশা অগ্রসর হয়ে সৌদিদের রাজধানী দিরিয়া দখল করে নেন। কয়েক মাস অবরোধের পর ১৮১৮ সালের শীতে আবদুল্লাহ আত্মসমর্পণ করেন। এর ফলে প্রথম সৌদি রাষ্ট্রের অবসান হয়। ইবরাহিম পাশার নির্দেশ দিরিয়া ধ্বংস করে দেয়া হয় এবং আল সৌদ বংশের অনেককে বন্দী করে মিশর ও কনস্টান্টিনোপল প্রেরণ করা হয়। কনস্টান্টিনোপলে প্রেরণের পর আবদুল্লাহকে মৃত্যুদন্ড দেয়া হয়।
মৃত্যুদন্ডের কারণ
১৮০১ সালে সৌদি বাহিনীর হাতে কারবালায় হুসাইন বিন আলির মাজার ধ্বংস হয়েছিল। অধিকন্তু পবিত্র মক্কা ও মদিনা শহরে আক্রমণের সময় অনেকে নিহত হয় এবং মসজিদে নববী ক্ষতিগ্রস্ত হয়। উসমানীয়রা আরবের আইনসঙ্গত শাসক ছিল এ কারণে তারা সৌদিদের দমন করা সিদ্ধান্ত দেয়। আবদুল্লাহ বিন সৌদকে উৎখাত করার জন্য খলিফা দ্বিতীয় মাহমুদ মিশরীয়দের নির্দেশ দেন। ১৮১৮ সালে ইবরাহিম পাশার নেতৃত্বে আবদুল্লাহর বাহিনীকে ধ্বংস করে দেয়া হয় এবং রাজধানী দিরিয়া দখল করে নেয়া হয়। পবিত্র শহর ও মসজিদের বিরুদ্ধে অপরাধের জন্য আবদুল্লাহকে কনস্টান্টিনোপলে প্রকাশ্যে শিরশ্ছেদ করা হয়।
সুবাং বিমানবন্দর মসজিদ
সুবাং বিমানবন্দর মসজিদ (মসজিদ লাপাঙ্গান তেরবাং আন্তারাবাংসা সুবাং বা মসজিদ হিজাউ সুবাং এয়ারপোর্ট) হলো মালয়েশিয়ার সেলাঙ্গরের সুবাংয়ের সুলতান আবদুল আজিজ শাহ বিমানবন্দরের একটি প্রধান মসজিদ।
ইতিহাস
১৯৯২ সালে মসজিদটির নিমাণকাজ শুরু হয় এবং ১৯৯৪ সালে সম্পন্ন হয়েছিল। মালয়েশিয়ায় আগত ও ছেড়ে যাওয়া পর্যটকদের জন্য এটি আন্তর্জাতিক মসজিদ হিসাবেও ব্যবহৃত হয়। সুবাং বিমানবন্দরটি ২৭ শে জুন ১৯৯৮-এ সেপাংয়ের কুয়ালালামপুর আন্তর্জাতিক বিমানবন্দরে (কেএলআইএ) স্থানান্তরিত হলে, এটি কাম্পুং সুবাং, আরা দামানসারা এবং সৌজানার মুসলমানদের জন্য মসজিদে রূপান্তরিত হয়।
আমির খসরু
আবুল হাসান ইয়ামিন উদ-দিন খসরু (১২৫৩ - ১৩২৫) (अमीर खुसरो, ); একজন সুফি কবি। তিনি ফার্সি ও উর্দু দুই ভাষায় লিখেছিলেন। তিনি ছিলেন নিজামুদ্দিন আউলিয়ার আধ্যাত্মিক শিষ্য। তিনি কেবল কবি ছিলেন না, ছিলেন এক অনন্য গায়ক, তিনি প্রাচীনতম জ্ঞাত মুদ্রিত অভিধান ( খালীক-ই-বারি ) লিখেছিলেন। তাকে "কাওয়ালির জনক" বলে গণ্য করা হয়। তিনি প্রথম ভারত ও পাকিস্তানে গজল গানের প্রথা চালু করেন। তা আজও চলে আসছে। তিনি ফার্সি, আরবি এবং তুর্কি উপাদান অন্তর্ভুক্ত করে ভারতীয় শাস্ত্রীয় সঙ্গীতকে সমৃদ্ধ করে তোলেন। খসরুকে কখনও কখনও "ভারতের কণ্ঠস্বর" বা "ভারতের তোতাপাখি" (তুতই-ই হিন্দ)  এবং "উর্দু সাহিত্যের জনক" বলা হয়।
প্রারম্ভিক জীবন ও পটভূমি
তিনি উত্তর প্রদেশের পাতিয়ালায় জন্মগ্রহণ করেন। তার পিতার নাম ছিল আমির সাইফ উদ-দিন মাহমুদ, একজন তুর্কি। তার মা ছিলেন এক রাজপুত কন্যা। তিনি আট বছর বয়েসে প্রথম কবিতা লেখেন। ১২৭১ সালে তার দিদা ১১৩ বছর বয়েসে মারা যাবার পর তিনি দুঃখ ভারাক্রান্ত হয়ে পড়েন। ১২৯৮ সালে তার মা ও ভাই মারা যান। এই ধাক্কাটি তার উপর বিভীষিকার মতো আছড়ে পড়ে। বলা হয় যে তাকে সঙ্গীত এই অবস্থা থেকে বেরোতে সাহায্য করে। তিনি সুলতান বলবানের সৈনিক হিসেবে যোগদান করেন। অত্যন্ত সম্মানিত রয়েল কোর্টের বিধানসভার আশ্রয়ে তিনি তার কবিতার দিকে মনোযোগ করেন। বলবানের পুত্র বুঘ্র খান তার গান শুনে মুগ্ধ হয়ে তাকে অসংখ্য সোনার মুদ্রা দিয়ে পুরস্কৃত করেন। তাকে তিনি বাংলার শাসনকর্তা বানান কিন্তু তিনি দিল্লিতে ফিরে আসেন। জালালুদ্দিন খিলজি ক্ষমতায় আসার পর তাকে "আমারত" উপাধিতে সম্মানিত করেন। তখন থেকেই তার নাম হয় " আমির খসরু "। পরে তিনি আলাউদ্দিন খিলজি ও তার পুত্রের জন্য বেশ কিছু কবিতা ও গান লেখেন।
প্রাপ্ত উপাধি
১) তুতিয়ে রাসুল বা রাসুল সাল্লাল্লাহু আলাইহি ওয়া সাল্লামের তোতা।
৩) মালিকুশ শুআরা (কবিদের বাদশা)। তিনি প্রায় চার লক্ষ পঙক্তি লিখেছেন। এখনও সেসবের প্রায় এক লক্ষ উপলভ্য আছে। তিনি কবিতা, পন্দ, কোতা, শের, মাসনুবী, লতীফা, ধাঁধাঁ, সঙ্গীতবিদ্যা, রাগ, বন্দনা, নাচ, ভাষাতত্ত্ব, যুদ্ধবিদ্যা রাজনীতি, দর্শন, ধর্মতত্ত্বসহ আরো অনেক শাস্ত্রে পারদর্শীতায় পূর্ণতার সাক্ষর রেখে গিয়েছেন।
৫) বুরহানুল মাসাকীন (অসহায়দের সহায়সম্বল)
৬) রূহে রাসূল
৭) আশেকে সাদেক ( সত্যিকার প্রেমিক)
৮) তরজুমানে সুলতানুল মাশায়েখ
৯) সুলতানে মানাবী
উর্দু ভাষা ও তার উন্নয়ন
দিল্লির সুলতানরা সাধারণ মানুষদের সাথে যোগাযোগের জন্য তাকে একটি ভাষা তৈরি করতে বলেন। তারই ফল আজকের উর্দু ভাষা। ফার্সি, আরবি, তুর্কি ও সংস্কৃত ভাষায় পটু খসরু এই ভাষাগুলির সাথে খারিবলি ভাষা মিশিয়ে তৈরি করেন এই ভাষা। ফার্সি, আরবি, তুর্কির সাথে উর্দু ভাষাতেও তিনি প্রচুর লিখতেন।
সঙ্গীত বিদ্যায় অবদান
তিনি ভারতীয় শাস্ত্রীয় সঙ্গীতে 'ধ্রুপদ' রীতি থেকে আলাদা 'খেয়াল' রীতির প্রবর্তন করেন। এছাড়া অনেক শাস্ত্রীয় নতুন রাগ রাগিণীর উদ্ভাবন করেন। তিনি তারানার উদ্ভাবন করেন। তিনি সঙ্গীতে এমন কিছু বস্তু যুক্ত করেছেন যেগুলো ব্যাতিত সঙ্গীতকে অসম্পূর্ণ মনে করা হয়।
সেতার ও তবলা
৹ আমির খসরু ভারতীয় ও ইরানীয় সুরের সংমিশ্রণে কাওয়ালি গানের সূচনা করেন।
৹ তিনি বেশ কিছু শাস্ত্রীয় রাগের প্রবর্তক। যথাঃ রাগ ইয়ামান, রাগ বাহার, রাগ কাফী, রাগ শাহগড়ী, রাগ সাহানাসহ আরো অনেক।
বাণী
~ হে খসরু, ভালোবাসার নদী ছুটছে অদ্ভুত দিকে। যে এতে ঝাঁপ দেয় সে ডুবে যায়, আর যে ডুবে যায়, সে পার হয়ে যায়।
~ প্রেমের পথে যে দুঃখ-কষ্ট তা সৈহ্য না করা পর্যন্ত দর্শনপ্রাপ্তি হয় না।
ওরশ
মাহবুবে এলাহী নিজামুদ্দীন আওলিয়ার মহাপ্রয়াণের মুহুর্তে তিনি সাম্রাজ্যের কাজে দিল্লির বাইরে ছিলেন। তিনি পীরের মহাপ্রয়াণের সংবাদ শ্রবণ করে চরম শোকে আহত হন। পীরের কবরে এসে ধুলায় গড়াগড়ি খেয়ে বিলাপ করতে থাকেন। নিজের সর্বস্ব ধন-সম্পদ গরিবদের দান করে দেন। পীরের কবরের পাশে দিবারাত্র যাপন করে আহাজারি করতে থাকেন। এইরূপে শোকে অধীর হয়ে তিনি নিজ পীরের ছয়মাস পর পরলোক গমন করেন। প্রতি বছর হিজরী বর্ষের শাওয়াল মাসের ১৮ তারিখ তার ওরশ মোবারক পালিত হয়।
পামটপ পিসি
পামটপ পিসি ছিল একটি পকেট আকারের ক্যালকুলেটর আকৃতির, ব্যাটারিচালিত পিসি একটি অনুভূমিক খাচে সমন্বিত কিবোর্ড এবং প্রদর্শনীর নকশা করা। এটি সাবনোটবুকের মত ব্যবহার করা যায় কিন্তু হালকা হওয়ায় এটি হ্যান্ডহেল্ড যন্ত্রের মতও ব্যবহার করা যায়। বেশিরভাগ পামটপ পিসি এত ছোট ছিল যে ব্যবহারকারীর শার্টের পকেট বা জ্যাকেটের পকেটে একে রাখা যেত।
পামটপ পিসিকে অন্যান্য পামটপ কম্পিউটার থেকে আলাদা করা যেত তাদের ব্যবহৃত আইবিএম উপযুক্ত পিসি স্থাপত্য ও বাইওস সেই সাথে ইন্টেল উপযুক্ত এক্স৮৬ প্রসেসরের দিয়ে। বেশির ভাগ যন্ত্র ছিল ডস-ভিত্তিক যা রমে সংরক্ষিত থাকত। যেখানে অনেক পালমটপ পিসি পিডিএ এবং অফিস এ্যাপ্লিকেশনগুলো পূর্ব থেকে ইনস্টল করা অবস্থায় থাকত রমে বেশিরভাগই সামগ্রিকভাবে সবগুলোর ক্ষেত্রে প্রযোজ্য এমন পিসি সফটওয়্যার চালাতে পারতে কোন ধরনের পরিবর্তন বা সামান্য পরিবর্তিত করে। কিছু কিছু অন্যান্য অপারেটিং সিস্টেম চালাতে পারত যেমন জিইওএস, মিনিক্স ২.০, উইন্ডোজ ১.০-৩.০ অথবা লিনাক্স।
বেশিরভাগ পামটপ পিসি ছিল স্থানুভিত্তিক হার্ডওয়্যার নকশার কম শক্তি ব্যবহারের জন্য এবং তাৎক্ষনিক বন্ধ ও চালুর সুবিধাসহকারে যাতে পুনরায় চালু (রিবুট) করা প্রয়োজন না হয়। মডেলের উপর নির্ভর করে ব্যাটারি কয়েক ঘণ্টা থেকে কয়েক দিন পর্যন্ত চালাতে সক্ষম হত অথবা একসপ্তাহ থেকে এক বছর পর্যন্ত স্ট্যান্ডবাই মোডে থাকতে পারত। তাৎক্ষনিক চালু/বন্ধ সুবিধা সহকারে, একটি ব্যাটারি এক সপ্তাহ থেকে কয়েক মাস ব্যবহারিকভাবে ব্যবহারের সুবিধা দিত পিডিএ'র মত।
প্রথম পামটপ পিসি ছিল ১৯৮৯ সালের ডিআইপি পকেট পিসি বা অ্যাটারি পোর্টফোলিও
পামটপ কম্পিউটার ২০০০ দশকের শেষের দিকে বন্ধ হয়ে যায় ট্যাবলেটের চাহিদার ফলে।
চৌগাছা ইউনিয়ন
চৌগাছা ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।
গার্লবস
গার্লবস, গার্লবস-ইজম নামেও পরিচিত, একটি নিওলজিজম, যা সোফিয়া আমোরুসো তার ২০১৪ এর গার্লবস নামমূলক বইয়ে জনপ্রিয় করেছিলেন, যা একজন মহিলাকে নির্দেশ করে "যার সাফল্য পুরুষালি ব্যবসায়িক জগতের বিপরীতে সংজ্ঞায়িত করা হয় যেখানে সে উজানে সাঁতার কাটে"। ধারণাটির নীতিকে "সুবিধাজনক বৃদ্ধিবাদ " হিসাবে বর্ণনা করা হয়েছে।
ইতিহাস
শব্দটি প্রথম জনপ্রিয় হয়েছিল ২০১৪ সালে সোফিয়া আমোরুসো তার বেস্টসেলিং আত্মজীবনীতে একটি হ্যাশট্যাগ উপসর্গের সাথে ব্যবহার করার পরে, যেটি একই নামের একটি টিভি শোতে রূপান্তরিত হয়েছিল। এর প্রাথমিক ব্যবহার অনুভূত ক্ষমতায়ন দ্বারা সংজ্ঞায়িত করা হয়েছিল। এর জনপ্রিয়তার কারণে এটি "প্রত্যেকটি শিল্পে শক্তিশালী মহিলাদের সম্পর্কে বিপণন এবং লেখার জন্য একটি টেমপ্লেট" হয়ে উঠেছে।
২০১৯ সাল নাগাদ, ধারণাটি কিছু মহিলার কাছ থেকে অবজ্ঞা পেতে শুরু করেছিল এবং বিদ্রূপাত্মক হিসাবে দেখা হচ্ছিল; অন্যরা এখনও তার মূল্য বিশ্বাস করতো না।
২০২০ সালের শুরুর দিকে, স্ব-নিয়ন্ত্রক সংস্থা অ্যাডভার্টাইজিং স্ট্যান্ডার্ড অথরিটি (এএসএ) একটি বিলবোর্ড নিষিদ্ধ করেছিল, বিজ্ঞাপন পিপলপার আওয়ার, যাতে লেখা ছিল: "আপনি মেয়ে বস জিনিসটি করবেন আমরা এসইও জিনিসটি করব"। পরে ২০২০ সালে, জর্জ ফ্লয়েডের বিক্ষোভে বিষাক্ত এবং বর্ণবাদী কর্মক্ষেত্র তৈরির অভিযোগে বেশ কয়েকজন উচ্চ-প্রোফাইল মহিলা নির্বাহী পদত্যাগ করতে দেখেছিল। দ্য আটলান্টিকের আমান্ডা মুলের মতে, এই সময় "গার্লবসের সমাপ্তি" একটি "সাংস্কৃতিক পুশব্যাক"-এ প্রকাশিত হয়েছে। টাইমের জুডি বারম্যান বলেছেন যে যুবকদের মধ্যে পুঁজিবিরোধী উত্থান শব্দটিকে "একটি রসিকতা, একটি মেমে, কিছু আশাহীনভাবে চিউগিতে পরিণত করেছে।" ভক্সের অ্যালেক্স আবাদ-সান্তোস যুক্তি দিয়েছিলেন যে শব্দটি "সংস্কৃতিগতভাবে একটি বিশেষ্য থেকে একটি ক্রিয়াপদে স্থানান্তরিত হয়েছে, যেটি পুঁজিবাদী সাফল্য এবং ফাঁপা মহিলা ক্ষমতায়নের অশুভ প্রক্রিয়াকে বর্ণনা করেছে," প্যারোডি বাক্যাংশের দিকে ইঙ্গিত করে " গ্যাসলাইট, গেটকিপ, গার্লবস।"
২০২১ সালে, কিছু সোশ্যাল মিডিয়া প্রভাবশালী এই শব্দটিকে "এক ধরনের পোস্ট-বিদ্রূপাত্মক এলাকা যেখানে মহিলা মন্দ পালিত হয়" হিসাবে পুনরায় সংজ্ঞায়িত করার চেষ্টা করেছিল, যেমন এলিজাবেথ হোমসের বিচারের সময়। ২০২১সালের বেশ কয়েকটি ফিল্ম এবং টেলিভিশন সিরিজকে <i id="mwPw">ফিজিক্যাল</i> এবং <i id="mwQQ">সিন্ডারেলার</i> মতো শব্দের উদাহরণ দেওয়ার জন্য সমালোচনা করা হয়েছিল।  ২০২১ সালের সেপ্টেম্বরে, ইউনিভার্সিটি অফ সিডনি কলা ও সামাজিক বিজ্ঞান অনুষদের ডিন আন্নামারি জাগোস বিশ্ববিদ্যালয়ের প্রস্তাবিত কাটগুলিকে রক্ষা করার সময় এই শব্দটি উল্লেখ করেছিলেন, বলেছিলেন যে "গার্লবস নারীবাদ?আমি নিশ্চিত নই যে গার্লবস নারীবাদ কি।"
সমালোচনা
অ্যাংলিয়া রাসকিন ইউনিভার্সিটির জেন্ডার সাইকোলজির সহযোগী অধ্যাপক ম্যাগডালেনা জাউইসজার মতে, "গভীরভাবে প্রোথিত লিঙ্গগত স্টিরিওটাইপগুলি থেকে পালানো খুব কঠিন, এবং এই ধরনের অনেক ভাষাগত প্রচেষ্টা ব্যাকফায়ার করে।...যদিও 'মেয়ে বস' অবিলম্বে নারীসুলভ দৃষ্টি আকর্ষণ করে, এটি একজন বস হিসাবে একজন মহিলার ভূমিকাকেও শিশু করে তোলে" মুল পুরুষদের দ্বারা সৃষ্ট শক্তি কাঠামোকে শক্তিশালী করার ধারণাটির সমালোচনা করেছিলেন।
এলের গার্গী আগরওয়াল যুক্তি দিয়েছিলেন যে "ধারণাটি লিঙ্গবাদ, বর্ণবাদ এবং শ্রেণী অভিজাতবাদকে প্রচার করে।" সাংবাদিক ভিকি স্প্র্যাট যুক্তি দিয়েছিলেন যে শব্দটি ছিল "একটি যৌনতাবাদী ট্রোজান হর্স... যদি আমরা নারীর ক্ষমতাকে এতটা ভয় না পেতাম, তাহলে আমাদের এটিকে আরও সুস্বাদু করার জন্য এটিকে চকচকে করে এবং গোলাপী ধোয়ার মাধ্যমে করতে হবে না।"
ব্যাখ্যা
ভাইস -এর হান্না ইভেনস উল্লেখ করেছেন যে, যদিও ধারণাটি ২০১০-এর দশকের একটি, তবে এর শিকড় ৮০-এর দশকে ফিরে যায়: "থ্যাচার এবং রিগান যুগের কর্মজীবী মহিলা, তার পাওয়ার স্যুট পরা অবস্থায়, বস এবং শিশু উভয়ই ছিল একটি লেশ"। এমা ম্যাগুয়ার, দ্য কথোপকথনের জন্য একটি নিবন্ধে, অনুরূপ অনুভূতির প্রতিধ্বনি করেছেন, বলেছেন যে গার্লবসের ধারণা শুধুমাত্র নারীবাদী অর্জনের মাধ্যমেই সম্ভব। তিনি জুন ডালি-ওয়াটকিনসকে ঐতিহাসিক গার্লবসের উদাহরণ হিসাবে বেছে নিয়েছিলেন। ইওয়েনস একজন গার্লবসকে একজন মাল্টি-টাস্কিং মহিলা হিসাবে দেখেছিলেন যিনি পরিবারকে অগ্রাধিকার হিসাবে দেখেন না এবং "প্রতারণামূলকভাবে এটিকে না বুঝে বা এর সাথে যোগাযোগ না করেই ক্লাসকে ভেঙে দেন"। ম্যাগুইর লিখেছেন যে "গার্লবস বাগাড়ম্বর প্রায়ই যৌনতা, বর্ণবাদ, এবং শ্রেণী অভিজাতবাদ, অন্যান্য ধরনের নিপীড়নের মধ্যে প্রচার করতে কাজ করে"।
ইওয়েনস প্যারিস হিলটন, গুইনেথ প্যালট্রো, জেসিকা আলবা এবং সারাহ মিশেল গেলারকে গার্লবসের উদাহরণ হিসেবে তুলে ধরেন। মুল দ্য উইংকে "বালিকাদের জন্য এক ধরনের ইনকিউবেটর" বলে অভিহিত করেছিলেন।
প্রাক্তন টিন ভোগ এক্সিকিউটিভ এডিটর সংহিতা মুখোপাধ্যায় যুক্তি দিয়েছিলেন যে "নারীদের জন্য, কর্মক্ষেত্রে নেভিগেট করা সবসময়ই ছিল কোন ট্রপ এড়াতে হবে তা খুঁজে বের করা - আমরা দ্রুত ডোরম্যাট বা শ্রু, সেক্রেটারি বা নাগ হতে শিখি না - এবং এটি মনে হয়েছিল যদিও গার্লবসের মৃত্যু আরেকটি ফাঁদ তৈরি করেছিল।"
২০১৮–১৯ বাংলাদেশ প্রিমিয়ার লিগ (ফুটবল)
২০১৯ বাংলাদেশ প্রিমিয়ার লিগ হচ্ছে ২০০৭ সালে শুরু হওয়া বাংলাদেশ প্রিমিয়ার লিগের ১১তম আসর। ১৩টি দল আসরে অংশগ্রহণ করে । গত আসরের চ্যাম্পিয়ন ঢাকা আবাহনী এই মৌসুমে তাদের শিরোপা পুনরুদ্ধার করতে পারেনি। ২০১৭ বাংলাদেশ চ্যাম্পিয়নশিপ লিগ থেকে বসুন্ধরা কিংস এবং নোফেল স্পোর্টিং ক্লাব প্রিমিয়ার লিগে খেলার যোগ্যতা অর্জন করে। এই দুইটি ক্লাব প্রথমবারের মত বাংলাদেশের ফুটবলের শীর্ষস্থানীয় লিগে খেলার যোগ্যতা অর্জন করে। বসুন্ধরা কিংস দুই ম্যাচ হাতে রেখে এই মৌসুমের শিরোপা জিতে এবং প্রথম বার বিপিএল- খেলতে এসে অভিষেকে শিরোপা জেতার রেকর্ড গড়ে  ।  নোফেল স্পোর্টিং ক্লাব ও টিম বিজেএমসি লিগের পয়েন্ট তালিকায় সবার নিচে থাকায় মৌসুম শেষে অবনমিত হয় । এই মৌসুম ১৮, জানুয়ারি, ২০১৯ হতে ৩ আগস্ট, ২০১৯   পর্যন্ত চলে।
খেলোয়াড় নিবন্ধন
এই আসর থেকে বাংলাদেশ এএফসির ৩+১ নিয়মটি ব্যবহার করবে।যেখানে প্রতি দলে চারজন বিদেশী খেলতে পারবে।তবে একজন হতে হবে এশিয়ান।আগের নিয়ম অনুযায়ী ৩ জন বিদেশী নেয়া যেত।
এই মৌসুমে ক্লাব সমূহের নিবন্ধিত বিদেশী খেলোয়াড়দের তালিকা নিম্নরূপ-
রাউন্ড অনুযায়ী অবস্থান
নিম্নলিখিত সারণিতে প্রতি সপ্তাহের ম্যাচের পরে দলগুলির অবস্থান তালিকাভুক্ত করা হয়েছে।
সকল গোলদাতা
৩ আগস্ট ২০১৯ পর্যন্ত হালনাগাদকৃত {| class="wikitable" !
আত্মঘাতী গোল
† ম্যাচ জয়ী ক্লাবের নাম গাঢ় চিহ্নিত
লোক (দ্ব্যর্থতা নিরসন)
লোক (সংস্কৃত: लोक) অর্থ জগৎ, মাত্রা, সমতল, বাসস্থান, এবং/অথবা স্থান বা অস্তিত্বের সমতল। এটি হিন্দু, বৌদ্ধ ও জৈন ধর্মে পাওয়া যায়, যার প্রত্যেকটিরই ত্রৈলোক্যের স্বতন্ত্র ধারণা রয়েছে।
লোক আরো উল্লেখ করতে পারে:
ঘূর্ণিঝড় ইয়ান
ঘূর্ণিঝড় ইয়ান বর্তমানে একটি দুর্বল গ্রীষ্মমন্ডলীয় ঝড় যা কেইম্যান দ্বীপপুঞ্জ এবং পশ্চিম কিউবায় আঘাত করে ফ্লোরিডা উপদ্বীপ'কে প্রভাবিত করছে। এটি ২০২২ সালের আটলান্টিক ঘূর্ণিঝড় মরসুমের নবম ঝড়, চতুর্থ হারিকেন এবং দ্বিতীয় প্রধান হারিকেন। ইয়ান একটি গ্রীষ্মমন্ডলীয় ঢেউ থেকে উদ্ভূত হয়েছিল যেটি ২০২২ সালের ১৯ সেপ্টেম্বর উইন্ডওয়ার্ড দ্বীপপুঞ্জের পূর্বে ন্যাশনাল হারিকেন সেন্টারের নিকটবর্তি ছিল। দুই দিন পরে, ঢেউটি ক্যারিবীয় সাগরে চলে যায়, যেখানে এটি ২১-২২ সেপ্টেম্বর এবিসি দ্বীপপুঞ্জ, ত্রিনিদাদ ও টোবাগো এবং ভেনেজুয়েলা এবং কলম্বিয়ার উত্তর উপকূলে বাতাস এবং ভারী বৃষ্টি নিয়ে আসে। এটি সেই দিনের পরে একটি গ্রীষ্মমন্ডলীয় বিষণ্নতায় বিকাশের লক্ষণ দেখায়, কারণ পরিচলন বৃদ্ধি পায় এবং আরও মনোযোগী হয়। গ্রীষ্মমন্ডলীয় ঝড় ইয়ান শক্তিশালী হওয়ার পরে এটি একটি ঘূর্ণিঝড়ে পরিণত হয়, কারণ এটি পশ্চিম কিউবায় ল্যান্ডফলের কারণে দ্রুত উচ্চ-এন্ড ক্যাটাগরি ৩ ঘূর্ণিঝড়ে পরিণত হওয়ার আগে এটি কেইম্যান দ্বীপপুঞ্জের কাছাকাছি পৌঁছেছিল। উল্লেখযোগ্য ঝড় ও ভারী বৃষ্টিপাতের ফলে কিউবা এবং সমগ্র পিনার দেল রিও প্রদেশের বিদ্যুৎ সরবরাহ ব্যহত হয়। এটি স্থলভাগে এসে কিছুটা দুর্বল হয়ে পড়ে কিন্তু মেক্সিকোর দক্ষিণ-পূর্ব উপসাগরে চলে যাওয়ার পরে এটি শক্তিশালী হয়, ২০২২ সালের ২৮ সেপ্টেম্বর প্রথম দিকে ফ্লোরিডার পশ্চিম উপকূলের দিকে অগ্রসর হওয়ার সাথে সাথে এটি একটি ক্যাটাগরি ৪ ঘূর্ণিঝড়ে পরিণত হয়।
মাথাল
এশিয়ান শাঙ্কব টুপি বা মাথাল হলো শঙ্কু আকৃতির সূর্যের টুপির একটি সাধারণ শৈলী যা পূর্ব, দক্ষিণ এবং দক্ষিণ-পূর্ব এশিয়ায় উদ্ভূত হয় ; এবং চীন, তাইওয়ান , বহির্গত মাঞ্চুরিয়ার কিছু অংশ , বাংলাদেশ , ভুটান , কম্বোডিয়া , ভারত , ইন্দোনেশিয়া , জাপান , কোরিয়া , লাওস , মালয়েশিয়া , মিয়ানমার , ফিলিপাইন , নেপাল, তিব্বত , থাইল্যান্ড এবং ভিয়েতনাম । এটি একটি কাপড় (প্রায়শই রেশম) বা আঁশের তৈরি ফিতা দিয়ে চিবুকের সাথে মাথায় রাখা হয় ।
নামকরণ
ইংরেজি ভাষায় টুপিটির নাম কুলি হ্যাট (coolie hat)।
দক্ষিণ পূর্ব এশিয়ায়, কম্বোডিয়ায় একে ডৌন (ដួន) বলা হয়। লাওসে কৌপ (ກຸບ) বলা হয়। ইন্দোনেশিয়ায় সেরাং seraung বলা হয়। থাইল্যান্ডে নগুপ (งอบ) বলা হয়। মিয়ানমারে এটিকে খামাউক (ခမောက်) বলা হয়। ফিলিপাইনে একে সালাকোট (salakot) বলা হয়। ভিয়েতনামে একে নোন লা (non lá) বলা হয়। দক্ষিণ এশিয়ায়, আসামে এটি জাপি নামে পরিচিত এবং বাংলাদেশে এটি মাথাল নামে পরিচিত।
ব্যবহার
এশিয়ান শঙ্কুযুক্ত টুপি, এশিয়া জুড়ে, প্রাথমিকভাবে রোদ এবং বৃষ্টি থেকে সুরক্ষা হিসাবে ব্যবহৃত হয়। খড় বা অন্যান্য বোনা উপকরণ দিয়ে তৈরি হলে, এটি জলে ডুবিয়ে একটি অবিলম্বে বাষ্পীভবনকারী শীতল যন্ত্র হিসাবে পরিধান করা যেতে পারে।
চীন
চীনে, এটি সাধারণত কৃষকদের সাথে যুক্ত ছিল, যখন ম্যান্ডারিনরা শক্ত বৃত্তাকার ক্যাপ পরতেন, বিশেষ করে শীতকালে। কিং রাজবংশের সময় বেশ কয়েকটি শঙ্কুযুক্ত টুপি পরা হতো।
জাপান
এটি পূর্ব এশিয়াতেও ব্যাপকভাবে বোঝা যায়, বিশেষ করে জাপানে, যেখানে তারা বৌদ্ধ ধর্মের প্রতীক হিসাবে কাসা নামে পরিচিত ছিল, কারণ এটি ঐতিহ্যগতভাবে তীর্থযাত্রী এবং বৌদ্ধ ভিক্ষুরা ভিক্ষার সন্ধানে পরিধান করে ।
শক্ত, এমনকি ধাতু, রূপ, যা জিঙ্গাসা (যুদ্ধ কাসা) নামে পরিচিত, এছাড়াও জাপানে সামুরাই এবং পদাতিক সৈন্যরা হেলমেট হিসাবে পরতেন ।
ফিলিপাইন
ফিলিপাইনে, সালাকোট সাধারণত একটি সূক্ষ্ম গম্বুজ-আকৃতির হয়, একটি স্পাইক বা নব ফিনিয়াল সহ শঙ্কু আকারের নয় । অন্যান্য মূল ভূখণ্ডের এশিয়ান শঙ্কুযুক্ত টুপিগুলির থেকে ভিন্ন, এটি একটি চিনস্ট্র্যাপ ছাড়াও একটি অভ্যন্তরীণ হেডব্যান্ড দ্বারা চিহ্নিত করা হয়। এটি বাঁশ , বেত , নিটো , কুপি , বুড়ির খড়, নিপা পাতা, পান্দন পাতা এবং ক্যারাবাও শিং সহ বিভিন্ন উপকরণ থেকে তৈরি করা যেতে পারে । প্লেইন টাইপ সাধারণত কৃষকদের দ্বারা পরিধান করা হয়, তবে প্রাক-ঔপনিবেশিক যুগে (এবং পরবর্তীকালে প্রধানরা)স্প্যানিশ যুগে) গহনা, মূল্যবান ধাতু বা কচ্ছপের খোসা দিয়ে অলঙ্কৃত বৈচিত্র্য তৈরি করা হয়েছিল । বংশ পরম্পরায় বংশ পরম্পরায় এগুলিকে বংশানুক্রমিক জিনিস বলে মনে করা হয়।. সালাকোট সাধারণত স্প্যানিশ ঔপনিবেশিক সেনাবাহিনীতে স্থানীয় সৈন্যরা পরিধান করত । এটি আঠারো শতকের গোড়ার দিকে স্প্যানিশ সৈন্যরা তাদের প্রচারাভিযানের ইউনিফর্মের অংশ হিসাবে গ্রহণ করেছিল। এটি করতে গিয়ে, এটি পিথ হেলমেটের সরাসরি অগ্রদূত হয়ে ওঠে (এখনও স্প্যানিশ এবং ফরাসি ভাষায় স্যালাকোট বা স্যালাকো বলা হয় )।
অন্যান্য
ভারত, বাংলাদেশ এবং বোর্নিওতে, সাধারণ শঙ্কুযুক্ত টুপি সাধারণরা তাদের দৈনন্দিন কাজের সময় পরিধান করত, তবে উত্সবের জন্য আরও আলংকারিক রঙের টুপি ব্যবহার করা হত। সাবাহে, কিছু নাচের জন্য রঙিন শঙ্কুযুক্ত টুপি পরা হয়, যখন আসামে সেগুলি বাড়িতে সাজসজ্জা হিসাবে ঝুলানো হয় বা বিশেষ অনুষ্ঠানের জন্য উচ্চ শ্রেণীর দ্বারা পরিধান করা হয় ।
মেরি গ্লেইম
মেরি গ্লেইম (বা মিনি উইনিফ্রেড গ্লিসন) (৯ ফেব্রুয়ারি ১৮৪৫  - ২২ ফেব্রুয়ারি ১৯১৪)  মিসৌলা, মন্টানার ওল্ড ওয়েস্ট দিনগুলিতে নেতৃস্থানীয় এবং সবচেয়ে সফল ম্যাডাম ছিলেন, ১৮৯০ সালে আটটি পতিতালয়ের মালিক ছিলেন।
ত্রিযামা
ত্রিজামা সুবোধ ঘোষের উপন্যাস অবলম্বনে ১৯৫০ সালের ভারতীয় বাংলা ভাষার রোমান্টিক চলচ্চিত্র  অগ্রদূত পরিচালিত। ছবিটি সানরাইজ ফিল্মসের ব্যানারে মুক্তি পেয়েছিল। চলচ্চিত্রটির সংগীত পরিচালনা নচিকেতা ঘোষ করেছিলেন।
গল্প
এটি একটি মেয়ে (সুচিত্রা) -এর গল্প, যে প্রেম পেতে অক্ষম, কুশল (উত্তম কুমার) এর মনোযোগ পেতে সে অনেক চেষ্টা করে। কিন্তু তিনি, একটি নীরব ধরন, চুপচাপ ভোগেন। কুশাল অপর এক মহিলাকে ভালোবাসেন যিনি ধনী পাশাপাশি সুন্দর, আবালা (অনুভা গুপ্ত)। কিন্তু হঠাৎ ভাগ্যের মোড় নিয়ে যখন সে সমস্ত কিছু হারিয়ে ফেলে, তখন তার মহিলা আবালালোভ তাকেও ছেড়ে চলে যান, এবং আরও ধনী ব্যক্তির জন্য স্থির হন। এটি চক্ষু খোলার হিসাবে কাজ করে এবং শীঘ্রই কুশাল স্বরূপের বাহুতে ফিরে তার নিজের জায়গায় ফিরে আসেন
মঠবাড়িয়া ইউনিয়ন
মঠবাড়িয়া বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।
আয়তন
মঠবাড়িয়া ইউনিয়নের আয়তন ৭,৮৪১ একর।
জনসংখ্যার উপাত্ত
২০১১ সালের আদমশুমারি অনুযায়ী মঠবাড়িয়া ইউনিয়নের মোট জনসংখ্যা ২২,০৬৭ জন। এর মধ্যে পুরুষ ১০,৭৮৮ জন এবং মহিলা ১১,২৭৯ জন। মোট পরিবার ৫,১৬৬টি।
শিক্ষা
২০১১ সালের আদমশুমারি অনুযায়ী মঠবাড়িয়া ইউনিয়নের সাক্ষরতার হার ৬২.২%।
শুষ্ক ঘাস
শুস্ক ঘাস হল ঘাস, শিম জাতীয় বা অন্যান্য ভেষজ উদ্ভিদ যা পশুর খাদ্য ভূমি হিসাবে ব্যবহার করার জন্য কাটা এবং শুকিয়ে রাখা হয়, বড় চারণ প্রাণী যেমন গবাদি পশু, ঘোড়া, ছাগল এবং ভেড়ার জন্য বা ছোট গৃহপালিত পশু যেমন খরগোশ এবং গিনিপিগের জন্য। শূকর শুষ্ক ঘাস খেতে পারে, কিন্তু তৃণভোজীদের মতো দক্ষতার সাথে তা হজম করতে পারে না।
শুষ্ক ঘাস পশুর খাদ্য হিসাবে ব্যবহার করা যেতে পারে যখন বা যেখানে পর্যাপ্ত চারণভূমি নেই বা যেখানে পর্যাপ্ত পশু খাদ্য থাকে না, যখন আবহাওয়ার কারণে চারণ করা সম্ভব হয় না (যেমন শীতের সময়), বা যখন তৃণভূমি নিজেই এতটাই সমৃদ্ধ যে তা পশুর স্বাস্থ্যের হুমকিস্বরুপ। এটিও খাওয়ানো হয় যখন একটি প্রাণী চারণভূমিতে প্রবেশ করতে অক্ষম হয় - উদাহরণস্বরূপ, যখন প্রাণীটিকে একটি আস্তাবল বা শস্যাগারে রাখা হয়।
গঠন
শুষ্ক ঘাসের জন্য ব্যবহৃত সাধারণ উদ্ভিদের মধ্যে রয়েছে বিভিন্ন ধরনের ঘাস বা ঘাসের মিশ্রণ যেমন রাইগ্রাস (লোলিয়াম প্রজাতির), টিমোথি, ব্রোম, ফেসকিউ, বারমুডা ঘাস, বাগানের ঘাস এবং অন্যান্য প্রজাতির, অঞ্চলের উপর নির্ভর করে। শুষ্ক ঘাসে লেগুমও থাকতে পারে, যেমন আলফালফা (লুসার্ন) এবং ক্লোভার (লাল, সাদা এবং ভূগর্ভস্থ)। শুষ্ক ঘাসের লেগুমগুলি আদর্শভাবে কাটা হয়। অন্যান্য চারণভূমির ফরবগুলিও কখনও কখনও মিশ্রণের একটি অংশ হয়, যদিও নির্দিষ্ট কিছু ফরব প্রাণীর জন্য বিষাক্ত হতে পারে।
ওট, বার্লি, এবং গম গাছের উপকরণ মাঝে মাঝে সবুজ থাকা অবস্থায় কেটে পশুর খাদ্যের জন্য শুষ্ক ঘাস তৈরি করা হয় এবং সাধারণত খড়ের আকারে ব্যবহার করা হয়, এটি ডালপালা এবং মরা পাতার ফসলের উপজাত যা শস্য তোলা ও মাড়াই করার পরে পাওয়া যায়। খড় প্রধানত পশুর বিছানার জন্য ব্যবহৃত হয়। যদিও খড়কে পশুখাদ্য হিসেবেও ব্যবহার করা হয়, বিশেষ করে খাদ্যতালিকাগত ফাইবারের উৎস হিসেবে, খড়ের তুলনায় এর পুষ্টিগুণ কম।
শুষ্ক ঘাসের পাতা এবং বীজ উপাদান যা এর গুণমান নির্ধারণ করে, কারণ এতে কান্ডের চেয়ে প্রাণীর জন্য পুষ্টির মান বেশি থাকে। কৃষকরা যখন বীজের মাথা পুরোপুরি পাকে নি এবং জমিতে ঘাস কাটার সময় পাতা সর্বাধিক থাকে তখন কাটার চেষ্টা করে। কাটা উপাদান শুকানোর হয় যাতে বেশিরভাগ আর্দ্রতা অপসারিত হয় তবে পাতার উপাদান যেন যথেষ্ট মজবুত থাকে যা যন্ত্রপাতি দ্বারা মাটি থেকে তোলা হয় এবং বেল, স্তূপ বা গর্তে সংরক্ষণের জন্য প্রক্রিয়াজাত করা যায়। এইভাবে শুষ্ক ঘাস তৈরির পদ্ধতি অনুসরণ করার সময় পাতা ছিন্নভিন্ন হয়ে যাওয়া এবং পড়ে যাওয়া কমিয়ে আনার চেষ্টা করা হয়।
জিল ক্যাসিডি
জিল ক্যাসিডি (জন্ম: ১৮ ফেব্রুয়ারি ১৯৯৭, ডালাস, টেক্সাস) হলেন একজন মার্কিন পর্নোগ্রাফিক অভিনেত্রী ও আদিরসাত্মক মডেল।
জীবনী
ক্যাসিডি তার জন্মস্থান টেক্সাস ছেড়ে লস এঞ্জেলেসে চলে যান, যেখানে তিনি ২০ বছর বয়সে ২০১৬ সালের গ্রীষ্মে পর্ন ইন্ডাস্ট্রিতে প্রবেশ করেছিলেন। তার প্রথম চলচ্চিত্র ছিল অ্যামেটার্স ওয়ান্টেড ৭, নেট ভিডিও গার্লস স্টুডিওর জন্য।
একজন অভিনেত্রী হিসেবে তিনি যেসব কোম্পানীর জন্য কাজ করেছেন; ডিপার, ভিক্সেন, ব্র্যাজার্স, রিয়ালিটি কিংস, জিরো টোলারেন্স, ডিজিটাল প্লেগ্রাউন্ড, ২১সেক্সচুরি, এভিল অ্যাঞ্জেল, নিউ সেনসেশনস, এলিগ্যান্ট অ্যাঞ্জেল, পিউর ট্যাবু, নটি আমেরিকা, উইকেড পিকচার্স ও গার্লফ্র্যান্ডস ফিল্মস।
রায়ান'স ওয়ার্ল্ড
রায়ান'স ওয়ার্ল্ড (সাবেক রায়ান টয়সরিভিউ) একটি শিশুতোষ ইউটিউব চ্যানেল। এই চ্যানেলটি দেখায় ৮ বছর বয়সী শিশু রায়ান, তার মা, বাবা, এবং তার জমজ বোনকে। তার চ্যানেল প্রতিদিন একটি করে নতুন ভিডিও প্রকাশ করে। চ্যানেলটির "হিউজ এগস সারপ্রাইজ টয়স চ্যালেঞ্জ" শিরোনামের ভিডিওটি নভেম্বর ২০১৮ অনুযায়ী ১৬০ কোটি বার দেখা হয়েছে, যা সর্বাধিক দেখা ইউটিউব ভিডিওর তালিকায় ৩৮তম স্থানে রয়েছে। চ্যানেলটি ১৬ মার্চ ২০১৫ সালে তৈরি হয় ও ৩০ নভেম্বর ২০১৮ অনুযায়ী এটির ১.৭২ কোটি সদস্য রয়েছে ও চ্যানেলটি ২ হাজার ৬০০ কোটি বার দেখা হয়েছে।
ফোর্বস পত্রিকার মতে, ২০১৬-২০১৭ সালে রায়ান ৮ম সর্বোচ্চ আয়করী ইউটিউব উদ্যোক্তা ছিল ও ২০১৬-১৭ সালের মধ্যে সে ১১ মিলিয়ন মার্কিন ডলার আয় করে। ২০১৮ সালে রায়ান ইউটিউব থেকে আয় করা ব্যক্তিদের মধ্যে সবার শীর্ষে অবস্থান করে, এই সময়ে সে তার ভিডিও ও পণ্য থেকে ১১ মিলিয়ন মার্কিন ডলার আয় করে।
ইতিহাস
রায়ান শুরুতে ইভানটিউবএইচডি-এর মত অন্যান্য খেলনা পর্যালোচনার চ্যানেলগুলি দেখত এবং একদিন তার মাকে জিজ্ঞেস করল যে "কেন সে ইউটিউবে একই কাজ করছে না?"। পরবর্তীতে ২০১৫ সালের মার্চ থেকে রায়ান ইউটিউব ভিডিও তৈরি করতে শুরু করে। রায়নের মা ছেলের ইউটিউব চ্যানেলে পুরো সময় কাজ করার জন্য রসায়ন শিক্ষিকার চাকরি ছেড়ে দেয়ার সিদ্ধান্ত নেয়।
২০১৭ সালে, রায়ানের বাবা-মা পকেট.ওয়াচ-এর সাথে একটি চুক্তি স্বাক্ষর করে, যেটি একটি প্রারম্ভকালীন শিশুদের মিডিয়া কোম্পানি যা ২০১২ সালে ক্রিস উইলিয়ামস এবং অ্যালবি হেক্ট প্রতিষ্ঠা করেছিল। পকেট.ওয়াচ রায়ানের ইউটিউব চ্যানেলের জন্য মার্কেটিং এবং পণ্যদ্রব্য কেনা-বেচার কাজটি করে। ২০১৮ সালে, রায়ান টয়জরিভিউ বাচ্চাদের প্রতি লক্ষ্য করে পকেটওয়াচ এবং ওয়াইল্ড ওয়ার্কসের সহযোগিতায় আইওএস এবং অ্যান্ড্রয়েডের জন্য ট্যাগ উইথ রায়ান নামে একটি অ্যাপ তৈরি করে। ২০১৯ সালে, রায়ান টয়েসরিভিউ এবং পকেটওয়াচ প্রাকবিদ্যালয়গামী বাচ্চাদের লক্ষ্য করে রায়ান'স মিস্ট্রি প্লেডেট শিরোনামে একটি ২০-পর্বের টেলিভিশন ধারাবাহিক তৈরি করে। ১ নভেম্বর ২০১৯ সালে, আউটরাইট গেমস প্লেস্টেশন ৪, এক্সবক্স ওয়ান, নিন্টেন্ডো স্যুইচ এবং মাইক্রোসফট উইন্ডোজের জন্য রেস উইথ রায়ান নামে একটি রেস গেম প্রকাশ করে।
লেপিডোপ্টেরা
লেপিডোপ্টেরা (Lepidoptera) হল মথ এবং প্রজাপতি নিয়ে গঠিত বড় একটি পতঙ্গ বর্গ। এটি পৃথিবীর কীট বর্গগুলোর মধ্যে অন্যতম পরিচিত এবং বহুবিস্তৃত একটি বর্গ। ১৭৩৫ সালে ক্যারোলাস লিনিয়াস সর্বপ্রথম শব্দটি উদ্ভাবন করেন যা দু’টি প্রাচীণ গ্রীক শব্দ “আঁশ” এবং “পাখনা” থেকে উদ্ভূত। এই বর্গে ৪৬ টি মহাগোত্রে এবং ১২৬ টি গোত্রে আনুমানিক ১৭৪,২৫০ টি প্রজাতি রয়েছে। সাম্প্রতিক অনুমান অনুসারে এই বর্গের প্রজাতির সংখ্যা পূর্বে অনুমানকৃত সংখ্যার চাইতেও অধিক। হাইমেনোপ্টেরা, ডিপ্টেরা এবং কলিওপ্টেরা বা গুবরে পোকাসহ এই বগর্টি সবচাইতে বেশি প্রজাতিবিশিষ্ট।
অন্যান্য অধিকাংশ কীটের মতো প্রজাপতি এবং মথ সম্পূর্ণ রূপান্তরের মধ্য দিয়ে যায়। এদের জীবনচক্র সাধারণত ডিম, শূককীট, পিউপা, এবং ইমাগো বা পূর্ণাঙ্গ কীট নিয়ে গঠিত। মিলন এবং ডিম পাড়ার বিষয়টি পূর্ণাঙ্গ পতঙ্গের দ্বারা সম্পাদিত হয়। এর শূককীটকে সাধারণত ক্যাটারপিলার বা শুঁয়োপোকা বলা হয় যার গঠন পূর্ণাঙ্গ মথ বা প্রজাপতির গঠনের চাইতে সম্পূর্ণ আলাদা। বেড়ে উঠার সাথে সাথে এসব শূককীটের চেহারার পরিবর্তন ঘটে এবং ক্রমশ কয়েকটি দশার মধ্য দিয়ে যায় যাকে ইনস্টার বলে। পরিপক্ব হয়ে গেলে শূককীট পিউপাতে বিকশিত হয় যাকে প্রজাপতির ক্ষেত্রে ক্রিসালিস এবং মথের ক্ষেত্রে কোকুন বলে ডাকা হয়।
পিৎজা পার্টি
থাম্ব| একটি পিৎজা পার্টিতে পিৎজা পিৎজা পার্টি হল একটি সামাজিক সমাবেশ যেখানে পিৎজা পরিবেশন করা হয়।
সাধারণত, ১০ থেকে ১৪ ইঞ্চি চওড়া একটি পিৎজা দুইজনে খেতে পারে। যেহেতু পিৎজাতে অনেক ধরনের টপিংস অন্তর্ভুক্ত থাকতে পারে, তাই একটি বিশেষ ধরনের পিজ্জা পার্টি অতিথিদের তাদের নিজস্ব পিজ্জা তৈরি করতে দেয়, পার্টির আয়োজকের দেওয়া উপাদান তালিকা থেকে টপিংস নির্বাচন করা হয়।
যখন একটি পিৎজা পার্টিতে কোনো নিজস্বভাবে-তৈরি পিজ্জা অন্তর্ভুক্ত থাকে না, এবং অতিথিদের বিশেষ পছন্দগুলি অজানা থাকে, তখন এমন লোকেদের জন্য কমপক্ষে একটি সাধারণ পনির অথবা উদ্ভিজ্জ-পিজ্জা অন্তর্ভুক্ত করা সাধারণ ব্যাপার, তাদের জন্য যারা মাংস পছন্দ করে না বা কোন টপিংসের প্রতি যাদের অনীহা রয়েছে।
দিল তু হে দিল
দিল তু হে দিল ১৯৭৮ সালে মুক্তিপ্রাপ্ত বলিউডের চলচ্চিত্র দিল তু হে দিল এর একটি গান। এই গানে কণ্ঠ দিয়েছেন লতা মঙ্গেশকার। গানটির গীতিকার হলেন অঞ্জন এবং সুরকার হলেন কল্যাণজি আনান্দজি।
প্রজনন ওষুধ
alt=Creator of the Haematogenous Reproduction Theory.|থাম্ব| এরিস্টটল প্রজনন ওষুধ হল পুরুষ ও মহিলা প্রজনন ব্যবস্থা সম্পর্কিত ঔষধের একটি শাখা। এটি বিভিন্ন ধরনের প্রজনন পরিস্থিতি, তাদের প্রতিরোধ এবং মূল্যায়ন, সেইসাথে তাদের পরবর্তী চিকিত্সা ও পূর্বাভাস অন্তর্ভুক্ত করে।